《元日客中和同年韵》
宋代·赵必象

岁堂堂去逐江干，夜半东风送旧寒。
爆竹声中人老大，梅花香外客平安。
一番春事从头起，万里天衢著步宽。
上下云龙平昔愿，拟摩短翮附飞翰。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。